Tereza37
<s>Tereza37 je hrvatski dramski film snimljen 2020. godine u režiji Danila Šerbedžije.</s><s>Jedan je u valu nekoliko filmova feminističkog karaktera koji su izašli posljednih godina, pored filmova Mater i Mare, jer smješta ženski lik i priču izvan tradicionalno utvrđenih okvira.</s><s>Predstavljao je hrvatsko dijelo na 94. dodjeli Oscara za najbolji internacionalni igrani film.</s><s>Premijerno je prikazan na Pulskom festivalu gdje je osvojio Zlatnu arenu, te na Zagrebačkom filmskom festivalu gdje je osvojio nagradu publike.</s>

<s>Film se odvija u Dalmaciji, a u glavnoj ulozi filma je 37-godišnja Tereza, čiji lik tumači Lana Barić.</s><s>Tereza je već deset godina udana za Marka Lučeva, pomorca koji je često odsutan na dalekim putovanjima.</s><s>Marko je stereotipno nezainteresiran za svoju suprugu, posebno ako mu ona ne nosi potomstvo.</s><s>Tereza se na početku filma budi u bračnom krevetu u neprijatnom trenutku - iza nje ostaje krvavi trag na bijeloj krevetnini.</s><s>Na ginekološkom pregledu se spoznaje da je po četvrti puta imala spontani pobačaj.</s><s>U svojim problemima od svoje obitelji nema podršku, jer ju roditelji stalno pritišću i kao zgodan primjer daju njenu sestru koja već ima troje djece.</s><s>Njena neosjetljiva doktorica joj u polu-šali da ideju da sljedeći puta pokuša s nekim drugim muškarcem.</s><s>Ova upadica Terezu upušta u preispitivanje svoga monotonog života i braka.</s><s>Markovim prvim sljedećim odlaskom, Tereza se upušta u seksualno eksperimentiranje i jednokratno se susreće sa slučajnim muškarcima, vođena svojim menstrualnim kalendarom.</s><s>Tereza se postupno pretvara u sebičnu i arogantnu osobu, a njeni činovi će izazvati niz posljedica koje će joj promijeniti život.</s>

<s>Izvori</s>

<s>Vanjske veze</s>

<s>Hrvatski filmovi
Dramski filmovi</s>

